Peeter Tauk

Peeter Tauk (11. juuni 1878 Hummuli vald Valgamaa – 17. detsember 1959 Tallinn) oli eesti insener ja diplomaat.

Ta sündis karjamõisapidaja pojana. Õppis Valga linnakoolis, gümnaasiumi lõpueksamid tegi Peterburis. 1907–1921 õppis ta vaheaegadega Peterburi Mäeinstituudis, olles samal ajal vabakuulaja Peterburi Arheoloogiainstituudi juures. 

Töötas Kroonlinna apteegis, Uurali tehastes sõjatööstusinstruktorina, hiljem Uurali riigitehaste esindajana ja Petrogradi rahapaja abijuhatajana. 

Tegutses Eesti Vabariigi esindajana Peterburi opteerimiskomisjonis ja aastatel 1922–1924 asekonsulina Peterburis. Kolis 1924. aastal Tallinna ja määrati 1927 Eesti Kunstimuuseumi juhatajaks.Insener Peeter Tauk 60. aastane, Postimees, 10.06.1938 Haridusministeeriumi juurde asutatud Kunstikomitee liige alates 7. oktoobrist 1939.

Viited

Kategooria:Eesti diplomaadid
Kategooria:Eesti insenerid
Kategooria:EÜS Põhjala liikmed
Kategooria:Rahumäe kalmistule maetud
Kategooria:Sündinud 1878
Kategooria:Surnud 1959